text: Pinsetrafik med seks uheld på motorvej
  22 maj 2015 kl. 20.17
  Pinsetrafikken var tæt og resulteredel i mindst seks uheld på den østjyske motorvej fra Skanderborg til Kolding. Alle uheld dog kun med materiel skade.
  - Folk kører for hurtigt og for tæt, siger vagtchef Jørn Lindhardt,Sydøstjyllands Politi, til TV SYD.
  Der skete et dobbelt uheld syd for Skanderborg - et i hver retning. 
  Desuden var der uheld ved Horsens og ved Kolding.
  Udrejsetrafikken begyndte allerede kort efter middag - og var mest intens i løbet af eftermiddagen.
  Bilister oplyser, at turen fra København tog op mod fire timer mod normalt 2,5. Uden at være i kø efter uheld....
  